cyanic-selkie/wikianc huggingface dataset:
Спејсмен 3
1988
Во периодот помеѓу јануари и февруари 1988 година,Спејсмен 3 заминале на шест-неделна турнеја низ Европа која ги опфатила Германија, Австрија, Швајцарија, Холандија и Белгија. Со речиси триесет отсвирени концерти, турнејата била исполнета со тензии и незадоволство помеѓу членовите на групата. Откако се вратиле во Англија, тапанарот Стјуарт Росвел ја напуштил групата.
Односот помеѓу Питер Кембер и Џејсон Пирс почнал да се нарушува како резултат на романтичната врска на Пирс со Кејт Радли која ја започнале летото 1987. Кембер бил незадоволен од тоа колку време неговиот партнер-текстописец поминувал со неа на свој трошок.
За време на британиската турнеја во пролетта 1988, групата користела тапанари на замена кои го пополнувале празното место за време на настапите во живо. Заминувањето на Росвел било проследено со она на Пит Бејн на крајот на мај. Басист на замена бил веднаш именуван: Вил Карутерс, пријател на групата кој од неодамна свирел во друга група од Рагби ", Д Когз оф Тим"
Спејсмен 3 сакале да го прекинат договорот со Глас Рекордс кои биле во финансиска криза и им должеле авторски права. Иако тие ги издале потребните два албума, имало уште една година до истекот на нивниот договор. Нов договор бил склучен, каде во замена за албум во живо, нивниот договор би бил раскинат и би им било дозволено да си заминат. Соодветно на тоа, албумот Performance бил издаден во јули 1988 година. Овој албум со седум песни во живо бил снимен на нивната свирка на 6 февруари 1988 година во Мелквег, Амстердам. (Три неиздадени песни од претходно не се нашле на албумот.)
По нивното заминување од Глас Рекордс, Спејсмен 3 останале без договор. Единствената понуда што ја добиле била од истакнатата независна издавачка куќа Криејшн Рекордс. Но, сопственикот Алан Мекги, нивен голем обожавател бил во состојба да им понуди договор само за еден албум, за кој не се дава никаков аванс. Договорот не се остварил.
Под овие околности Кембер и Пирс се одлучиле да потпишат договор со Џералд Палмер, нортемптонски стопанственик и концертен промотор кој веќе де факто ја имал улогата на менаџер на Спејсмен 3. Ова трипартитното бизнис партнерство ги имало следните услови: Палмер ќе ги поседува мастер снимките од сите понатамошни снимања, нивната лиценца за продажба на издавачки куќи; трошоците за турнеи, снимања и слично ќе бидат финансирани од страна на Палмер кој ќе им даде по 1000 фунти на Пирс и Кембер, и за возврат сите добивки ќе бидат поделени 50:50: 50% за Палмер, и 50% за членовите на групата. Битно е да се напомене дека овој договор бил само со Кембер и Пирс, што во суштина значело дека правниот и финансискиот ентитет на Спејмен 3 го сочинуваат тие двајца и Палмер. Последователно на тоа, Палмер станал менаџер на Спејсмен 3.
Кон крајот на 1987 Питер Кембер купил една необична електрична гитара: Вокс Старстрим произведена во доцните 1960-ти. Гитарата содржела неколку вградени ефекти, вклучувајќи фуз дисторзија и репетитори. Неговата следна гитара била уникатен тремоло тип со дилеј ефекти која Кембер во голема мера ја користел на наредните настапи на Спејсмен 3. Една од неговите први композиции каде што го користи овој ефект е истоимената "Repeater" (a.k.a. "How Does It Feel?"). "Repeater" и две нови други нови песни "Revolution" и "Suicide", кои исто така ги компонирал Кембер, за првпат биле изведени на Европската турнеја на почетокот на 1988. Сите три песни ќе бидат дел од наредниот студиски албум, Playing With Fire. Пролетта 1988 Кембер користел 4-канален снимач на звук за да ги развива своите идеи во неколку песни за следниот албум.
Новиот басист Вил Карутерс за првпат настапил во живо со Спејсмен 3 на Лондон Дингвалс на 20 јуни на заеднички концерт со Мај Блади Валентајн. По концертот се случила расправија помеѓу Кембер, Пирс и неговата девојка Кејт Радли. Бидејќи бил уморен од постојаното присуство на Радли околу групата за време на снимањето, турнејата и позади сцената за време на свирките, Кембер поставил правило за 'забрана на девојки во автобусот' и ја спречил Редли да се качи во автобусот, оставајќи ја сама со Пирс да го најде својот пат до дома.
Кога Спејсмен 3 се вратиле во ВХФ студиото надвор од Рагби каде што го снимиле The Perfect Prescription, одново започнало снимањето на Playing With Fire. Во тој период, Питер Кембер и Џејсон Пирс компонирале нови песни, независни еден од друг. Нивниот личен и деловен однос почнал да се распаѓа. Романсата на Пирс со Редли влијаела врз времето и придонесот што го давал за групата. Од песните што се албумот, шест биле на Кембер, додека само три биле на Пирс. Процесот на снимање на овој албум бил поразличен од другите, одделни делови од песните биле снимени посебно, што значи дека членовите на бендот не морале истовремено да бидат присутни во студиото.
На 19 август Спејсмен 3 извеле необичен настап во живо. Палмер договорил да настапуваат на "Вечер на современата ситар музика" како вовед пред проекцијата на филмот Небото над Берлин, во фоајето на арт центарот на Ватерман во Брентфорд. Кембер, Пирс и Карутерс настапиле со Стив Иванс, музичар со потекло од Рагби. Тие одсвириле 45-минутен џем сешн чија основа бил отсвирено созвучје на Еванс, во склоп со рифови од песните од нивниот сè уште неиздаден албум, Playing With Fire. Овој настап во живо бил снимен и подоцна издаден под името Dreamweapon во 1990 година.
Покрај првичните планови за соработка со тапанари од Ведр Пропитс и Ди Хипнотикс за време на снимањето на Playing With Fire, на крајот од август го задржале Џони Меток за постојан тапанар. Но и покрај тоа, тој не учестувал во албумот бидејќи за сите песни била употребена удирачка машина. Маток претходно свирел за нортемптонската група 'Ејпл Криејшн', се придружи на групата по препорака на идниот гитарист на Спејсмен 3, Марк Рефо. Маток го извел својот дебитантски настап на 24 август на свирка во Риверсајд, во Хамерсмит, Лондон на првиот албум на Спејсмен 3. Маток заедно со Карутерс го сочинувал одделот за ритам кој останал непроменет до распаѓањето на Спејсмен 3.
Летото 1988, Спејсмен 3 успеале да потпишат договор со независната издавачка куќа Фајр Рекордс. Кембер и Пирс се расправале околу изборот на песна за нивниот прв сингл што ќе биде издаден за Фајр, за на крајот да се согласат за "Revolution". На свирката на 15 ноември 1988 каде биле најавени како Соник Бум и Џејсон од Спејсмен 3, настапиле само Кембер и Карутерс, а Пирс го поминувал целото време со Кејт Радли со која сега веќе живеел.
"["Revolution"] е едно од најдобрите изданија од независните бендови оваа година. За да ги опишеш, придавките кои прво доаѓаат на ум се непопустливи, исцрпувачки, психоделични. Острите рифови ве водат во едно музичко подземје на отуѓеност, пустош и сурова моќ ... Оваа група е една од најинтересните во овој период."
— Рон Ром, НМЕ"
Завршувањето на албумот Playing With Fire било спречено поради одложување на снимањето и спорот околу авторските права на песните. На состанокот во студиото на Фајр Рекордс, Кембер понудил неговото име да стои позади шест од девет песни што ќе се најдат на албумот, но Пирс не се сложил со тоа бидејќи тој ги отсвирил гитарските делови на три песни на Кембер. Расправата околу овој спор прераснала во тепачка каде Кембер го удрил Пирс и ситуацијата станала безизлезна. Пирс се заканил дека ќе ги повлече своите песни од албумот ако барањата не му бидат задоволени. Менаџерот Џералд Палмер играл улога на посредник во караницата и за време на четиричасовниот состанок проследен со жестоки аргументи и обвинување помеѓу двајцата, Палмер на крајот постигнал компромис со Кембер, кој резултирал со заеднички авторски права 'Suicide'.
Соло проектот Соник Бум
Кон крајот на 1988 Питер Кембер веќе работел на нов материјал, за кој ги известил своите колеги од групата дека има намера да го издаде како соло проект. Тој ја прифатил понудата од новата инди издавачка куќа Силвертон Рекордс и во март 1989 пред почетокот на новата европска турнеја на Спејсмен 3, го завршил неговиот прв соло албум. Во овој проект учествувале и другите членови на Спејсмен, вклучувајќи го и Пирс, а издавањето на албумот (Spectrum) под псведонимот на Кембер – Соник Бум се одложило за да се избегне маркетиншки судир со Playing With Fire.
1989
Спејсмен 3 со нетрпение го чекале издавањето на Playing With Fire кој конечно било остварено на 27 февруари 1989. Предната страна на албумот била испишана со слоганот "Purity, Love, Suicide, Accuracy, Revolution" (Невиност, Љубов, Самоубиство, Прецизност, Револуција). Playing With Fire е првиот албум кој се пробил и се искачил на инди листите за албум на годината. Неколку недели по издавањето бил на прво место на листите на НМЕ и Мелоди Мејкер. Овој нивен албум 'бил досега најдобро прифатен од критичарите и со најголем комерцијален успех'( Стивен Ерлвајн,Олмјузик0. Реценизиите беа мошне позитивни и албумот заработи широк прием од критиката. Reviews were extremely positive and the album garnered wide critical acclaim:
"Тоа е интересен, храбар, интригантен албум кој е комплетно различен од нештата што би го слушнале на било кое друго место. Не само како нешто ново, туку повеќе го гледам ако еден мал триумф 8½/10."
- Рецензија за Playing With Fire - Дени Кели, НМЕ
"Playing With Fire е еден необичен албум, тоа е последното нешто што го очекувавме. Спејсмен 3 земаа храбар чекор со тоа што ни го дадоа овој воспевачки холограм, наместо да се занесат во својот рокенрол. Тие ги надминаа гитарите. Нивните претходни албуми се супер. Но овој е вител од вакуум, илузија, халуциногена хипноза и како таков е доброволно попустлив, дрско грандиозен... Тоа е вистински удар. Рецензија за Playing With Fire - Крис Робертс, Мелоди Мејкер''"
Со исклучок на "Revolution" и "Suicide", останатите песни се помелодични и смирени од претходните песни на Спејсмен 3 и го продолжија она што го започнаа да го развиваат во претходниот албум. Playing With Fire открива една друга страна на Спејсмен 3 - побавна, меланхолична, блескаво рафинирана поп група Рон Ром, Саундс. Групата создаде матни, ликвидни песни со суптилни аранжмани и чисто откровение на радоста на аурата...Playing With Fire е гозба на музиката Нед Рагет, Олмјузик
Албумот Playing With Fire бил дистрибуиран во САД на Бамб! Рекордс, издавачката куќа на Грег Шо, кој платил 10 000 фунти за авторските права. Спејсмен 3 биле популарни во Америка и на почетокот на септември 1989 била планирана турнеја на тие простори. Грег Шо ја организирал турнејата и датумите биле потврдени во август.
На почетокот на британската турнеја Кејт Радли повторно патувала во комбето за турнеи, со што предизвикувала тензија помеѓу Пирс и Кембер.По неколку свирки Кембер му кажал на Пирс дека тоа не може да продолжи. За останатите датуми во Британија Пирс и Радли, кои тогаш веќе живееле заедно во нивниот стан, самите си го организирале превозот.
Британската турнеја во брзо време била проследена од мошне напорна четиринеделна турнеја во континентална Европа од април во мај 1989. Меѓу нив се нашле 22 концерти низ Холандија, Франција, Белгија, Данска, Шведска, Германија, Унгарија, Австрија и Италија (Радли не била присутна на турнејата). За цел на настапите во живо, Спејсмен 3 ги отсвиреле нивните помоќни и потешки (главно постари) песни, вклучувајќи мал дел од Playing With Fire, но сепак чудните мелодични песни се свиреле од време на време. Концертот обично завршувал со песната 'Suicide', што понекогаш траела 45 минути.
На почетокот на 1989 Спејсмен 3 биле една од “најпоуларните инди групи во Англија"и го привлекле вниманието на проминентни Британски издавачки куќи. Меѓутоа, и покрај нивниот успех во зимата 1988-89, за помалку од една година нивните шанси биле доста поинакви. Личните и работните односи меѓу Питер Кембер и Џејсон Пирс, кои сè уште биле главни членови на групата, целосно се дезинтегрирале, што довело до распаѓање на Спејсмен 3.
Спејсмен 3 ја искористиле кратката пауза меѓу Британските и Европските турнеи пролетта 1989 како можност за снимање на нов сингл. Две песни биле снимени во ВХС студиото: "Hypnotized", нова песна на Џејсон Пирс кој неодомна добил сопствен четворолентен рекордер, и “Just to see you smile“, песна на Кембер. Тие поминале целодневна сесија на меѓусебните песни, иако придонесот на Кембер за “Hypnotized“ не бил искористен. Препознавајќи го трепетот на ефектот multi-tap reverb во песната "Hypnotized", Кембер го обвинил Пирс за копирање на неговите звуци во песните "Honey" и "Let Me Down Gently" од албумот Playing With Fire. Во периодот помеѓу април и мај 1989 година додека Спејсмен 3 биле на на турнеја низ Европа, менаџерот Џерард Палмер подготвувал нов сингл за издавање. Без претходно да се консултира со Кембер или Пирс, тој ги мастеризирал песните, го изработил дизајнот за омотот и ја одбрал песната “Hypnotized“ за А-страна. И покрај тоа што Кембер бил бесен кога открил што се случило, Палмер одбил да го одложи издавањето на синглот,што довело до трајно нарушување на односите меѓу Кембер и Палмер.
Односите помеѓу Кембер и Пирс биле тензични кога се вратиле од Европската турнеја во мај 1989. Во јуни Спејсмен 3 отсвириле 10 концерти во Британија. Првично Пирс самиот се погрижил за патните трошоци, но кога почнал да го користи комбето за турнеја настапила лоша атмосфера помеѓу Кембер и Пирс.
Во јули 1989 синглот бил издаден и веднаш зазел место во топ 10 инди листите на НМЕ и Мелоди Мејкер. "Hypnotized" бил сингл на неделата, а по две недели достигнал и прво место во Мелоди Мејкер и второ во НМЕ листите (веднаш доД Стон Розис' "She Bangs The Drums"). На крајот на годината синглот се нашол и на 33-тото место на списокот на Џон Пил.
Летото 1989 гитаристот Марк Рефо бил ангажиран да свири на следните нивни настапи и да работи на следниот албум. Тој бил долго време пријател и обожавател на групата, а и доста придонел за соло албумот на Кембер. Исто така, бил гитарист во инди группата 'Д Тел ејлл Хартс' кој се распаднале во 1987 година. Неговиот прв настап во живо со Спејсмен 3 се случил на 20 Јули во Рагби.
Покрај несогласувањата меѓу Кембер и Пирс за тоа дали Кејт Радли може да ги придружува, тие исто така се подготвувале за значителна турнеја во САД на почетокот на септември. Распоредот бил завршен и требало да останат во САД до крајот на годината свирејќи на околу 50 концерти. Групата поднела жалба до нивниот менаџер Џерард Палмер, поради поголема сума на пари која требало да ја добијат и го повикале на состанок во студиото ВХС.Состанокот бил тајно сниман и вбројувал бројни расправии и обвиненија, но и покрај тоа, ништо не било решено. Во интервју во 1992 Кембер го опишал Палмер како “најнеискрениот човек, што за жал некогаш го запознав“.
Неколку дена подоцна тие се сретнале со Палмер и го отпуштиле, но договорот кој го имале потшишано со него значел дека тој поседува една третина од Спејсмен 3. Палмер веќе се имал заложено околу 10.000 £ за снимање на следниот албум на групата. Како одговор на неговото отпуштање од групата, тој во последен момент ја откажал турнејата во САД чии постери за концетите веќе биле испечатени. Така што, сите пари време што ги вложиле Бомп! Рекордс, издавачката куќа на Грег Шо, биле залудно потрошени.
Во тоа време, нивното официјално објаснување за откажување на турнејата низ САД, кое било објавено во британските медиуми гласело дека не добиле работни дозволи поради користење на дрога. Меѓутоа веста се проширила дека тоа не е случајот: со поголеми тешкотии тие ги добиле тие дозволи.
На почетокот на август 1989, почнало снимањето на четвртиот албум на Spacemen 3, Recurring, повторно во ВХФ Студиос. Според Марк Рефо, Кембер и Пирс многу ретко се појавувале заедно во студиото и владеела прилично напната атмосфера. По Ридинг Фестивалот, Кембер и Пирс снимале одвоено. Пирс свирел на гитара во песните на Кембер, но овој никогаш не учествувал во песните на Пирс. Одново, кога Кембер ги слушнал демо снимките на Пирс, тој го потврдил своето тврдење за копирање на неговите звуци и ефекти и го обвинил Пирс дека ја украл композицијата "Billy Whizz", која Кембер ја напишал неколку години пред него. Во тоа време тие биле отуѓени и работеле одделно еден од друг. Тие се договориле да заземат одделни страни на албумот за песните кои самите ги напишале и компонирале. Останатите три членови на бендот - Катер, Маток и Рефо - биле повикувани да придонесат со своите музички делови само кога е потребно.
Кон крајот на септември, Кембер настапувал соло на свирка организирана за поддршка на групата Д'Телескопс. Кембер и Пирс се согласиле да ја преработат заедно песната на Мадхани “When tomorrow hits“, за потенцијален сплит сингл со нив. Но кога Кембер ја слушнал преработката на нивната песна “Revolution“ од страна на Мадхани, која била со изменет текст, тој се навредил и ја прекинал соработката со Саб Поп. Снимањето на "When Tomorrow Hits" е последната соработка помеѓу Пирс и Кембер. Потиштениот Вил Карутер, го напушта бендот презаситен од нивното несогласување и недостаток на хармонија.
Снимањето на албумот се одвивало бавно и напнато сè до есента 1989 година кога Кембер се појавувал во студиото трипати повеќе од Пирс. Според членовите на групата однесувањето на Кембер станувало се поопсесивно и понепредвидливо. Кон крајот на Октомври тој издал деби соло сингл “Аngel“ кој добил просечен прием.
Во ноември 1989, останатите четири члена од групата се собрале за да дискутираат околу завршување на албумот и договарање околу датуми за идни концерти, но состанокот бил непродуктивен. Кембер и Пирс не зборувале многу, а Џони Маток изјавил дека е мошне тешко да се работи со Кембер. Маток и Марк Рефо негодувале, го напуштиле состанокот и трајно ја напуштиле групата. Во декември Џерард Палмер се обидел да посредува помеѓу Кембер и Пирс, состанувајќи ги поединечно бидејќи Пирс не сакал да контактира со Кембер.
Договор за снимање со Дедикејтед
Во текот на 1989 година Џералд Палмер бил мета на интерес и понуди од водечките американски издавачки куќи. Палмер го одложувал потпишувањето договор надевајќи се дека Американската турнеја ќе донесе многу подобри понуди. Преговорите со Дедикејтед, подружник на издавачката куќа БМГ, траеле веќе неколку месеци. За да се зачува угледот на групата, лошите односи меѓу членовите останале во тајност. До октомври 1989 година, последната понуда од Дедикејтед била пет албуми, мулти-милион долари договор и аванс од 60 000 фунти. Палмер потрошил 15 000 фунти на судски такси и бидејќи успеал да преговара надвор од стандардите на Ливинг Мембр Клоус, Кембер и Пирс биле во 'win- win ситуација'.
Во декември тројцата се состанале за да го потпишат договорот со Дедикејтед. Пирс инсистрирал Кембер да го потпише договорот кој на двајцата им овозможувал еднакви права на Спејсмен 3 во случај на барање на поединечна сопственост врз авторските права на групата. Примамен од неговиот паричен дел од авансот на Дедикејтед, Кембер потпишал. Меток тврдел дека следното утро Кембер го нападнал Пирс на улица. На почетокот на 1990 година, Кембер и Пирс посебно ги посетиле лондонските канцеларии на Дедикејтед за да го потпишат договорот за снимање. Неколку дена подоцна, на вечера со директорите од Дедикејтед, Кембер и Пирс имале срдечен однос со останатите гости, но не зборувале меѓусебно. Преправањето траело до самиот крај. До март, Палмер не ги известил Дедикејтед за распаѓањето на бендот.
1990
Кон крајот на 1989 година, Џејсон Пирс бил незадоволен од неговите миксови направени во ВХФ Студиос. Ги земал своите снимки од албумот Recurring и ги однел во Батери Студиос во Лондон. Потпомогнат од продуцентот Анџали Дут, во јануари 1990, Пирс ги завршил конечните ремикси на неговите песни. Сепак, делот на Питер Кембер од албумот бил далеку од готов и тој побарал помош од продуцентот Ричард Формбај. Според Формбај, кога тој пристигнал, само половина од снимките биле завршени; некои песни биле недовршени, а две морале одново да се снимаат.
Во јануари 1990, бил издаден дебитантскиот албум и соло проект на Кембер, Спектрум (Соник Бум). Снимен речиси една година претходно, Кембер го искористил албумот како проект кој ќе ги обедини тематски меланхоличните песни, одлучувајќи поведрите да ги зачува за Recurring. Албумот бил рекламиран како албум на “основачот/водачот на Спејсмен 3”.
Исто така, во јануари, Пирс почнал да работи на идејата за создавање на нов бенд или сопствен проект. Тој ги поканил членовите на Спејсмен 3, Рефој, Меток и Карутерс, да пробуваат и вежбаат во неговиот дом и во една мала црковна сала. Неформално, ова бил почетокот кога Пирс оформил бенд настрана од Спејсмен 3, Спиритуалајзд, кој ги сочинувал сите членови на Спејсмен 3 освен Кембер. Во февруари оваа нова група во ВХС Студиос го снимила проектот "Anyway That You Want Me".Средбите во студиото се држеле во тајност од Кембер кој сè уште работел таму. Во 1991 година, Пирс објаснил со која цел ги формирал Спиритуалајзд:
"Едноставно, сакав повторно да се вратам на сцената. Пит( Кембер) сè уште работеше на песните од Recurring и тоа не оддалечуваше од наредна турнеја, а јас сакав да отидам на турнеја. Значи првенствено, тоа (Спиритуалајзд) послужи како средство повторно да вратам на сцена."
Кембер работел на завршувањето на неговиот дел од Recurring. Неговата неодлучност и постојано одново микасање на материјалот го одложувало снимањето на албумот. Џералд Палмер го предупредувал Кембер да заврши побрзо, бидејќи тој сè уште ги финансирал нивните часови поминати во студио. Најпосле, кога ја изгубил толеранцијата, Палмер го посетил ВХС Студиос. Доследен на претходните закани, му ги одзел лентите на Кембер и ги избрал конечните верзии на песните за издавање. Наводно, од секоја песна имало десетици различни миксови.
Во јуни 1990 година, Спиритуалајзд го издале својот деби сингл "Anyway That You Want Me". Оваа преработка од песна на Д'Трогс, Спејсмен 3 ја имале снимено како демо за време на снимањето на Playing With Fire. Опаковката на синглот немала натпис туку налепница со логото на Спејсмен 3. Покрај ова, контроверзно било и тоа што рекламите за синглот исто така го прикажувале логото на Спејсмен 3.
Со издавањето на синглот од Спиритуалајзд, Кембер конечно дознал за постоењето на групата. Сите настани околу издавањето и рекламирањето на синглот го поттикнале Кембер да изјави дека ги напушта Спејсмен 3 и дека групата повеќе не постои. Во интервју од 1991 година Кембер изјавил:
Јас бев прилично вознемирен затоа што се случувало во тајност и сите биле предупредени дека не смеат да ми кажат. Наспроти, мојот соло проект беше правен без какви било прикривања.
Кон крајот на втората половина на 1990 година, Спиритуалајзд отишле на турнеја низ Велика Британија. Изведувале песни од дотогаш неиздадениот албум Recurring, а исто така и нови песни. Спиритуалајзд потпишале договор со Дедикејтед и го снимиле новиот албум во зимата 1990/91 година.
1991
Во јануари 1991 бил издаден синглот на Спејсмен 3, "Big City"/"Drive". Двете песни од двојната А-страна на синлот биле од албумот во исчекување, Recurring. За да се направи мастеринг на албумот, Пирс и Кембер морале да бидат во студио, но Пирс изостанувал. Во тој период, скоро воопшто не си прозбореле еден на друг повеќе од шест месеци. Кембер одлучил намерно да изостави неколку минути од "Drive", песна на Пирс од синглот.
Recurring, последниот албум на Спејсмен 3, конечно бил издаден во февруари 1991 година. И покрај тоа што групата официјално не се распаднала, ова издание го запечатило крајот во секој поглед. Двете страни на албумот- едната на Кембер (А-страна), другата на Пирс (Б-страна) го одразуваат разделувањето на двата главни члена.
Песните од Recurring биле компонирани во 1989 година. Тие произлегле од претходниот албум Playing With Fire. Музички тој бил побогат и посочен албум, но секоја половина од Recurring претставувала најава за нивните соло проекти на кои тие веќе работеле во периодот кога требало да се издаде албумот. Страната на Кембер ја прикажува неговата страст кон поп и амбиент музика, додека страната на Пирс ја открива симпатијата кон блуз и црковна музика.
"Звукот на Пирс е повеќе лирски и драматичен, тој ги доведува песните до точка на вриење. Соник Бум има тонови кои се движат хоризонтално - ритмичко, хипнотички пулс од почеток до крај."
- Стив Малинс, рецензија за Recurring, Вокс.
"Тука имаме два многу добри мини албуми, заедно се сврзани под едно исто име...испреплетени звучни тонови кои ги надминуваат вашите очекувања... Во звукот на Џејсон постои одредена засебност и грандиозност во поголема мера од во оној на Соник."
- Рецензија за албумот Recurring - Дејвид Стабс, Мелоди Мејкер.
"Звукот на двајцата вибрира слично и покрај тоа што Џејсоновиот е малку повообичаен, предизвикувајќи “сонливо” чувство. Додека, оној на Соник се одликува со разноликост која произлегува од различни влијанија забележани во “Big City”, актуелниот хит од мини албумот."
- Рецензија за Recurring, - Џон Роб, Саундс.
Во 1991 година Кембер и Пирс одделно продолжиле да работат на музичките кариери со сопствените групи, Спектрум и Спиритуалајзд. Издавањето на Recurring повторно поттикнало шпекулации за иднината на Спејсмен 3. Не постоела официјална изјава која би објаснила или потврдила дали Спејсмен 3 се распаднати. Причината за распаѓањето била обелоденета во музичкиот печат:
"Една од главните причини поради која се распадна групата беше тоа што Џејсон имитираше се што ќе направам јас. Што и поинакво да направев, тој само следеше. Она што дополнително ме надразни е тоа што тој продолжи да работи со менаџерот кој претходно заедно го отпуштивме."
- Интервју на Питер Кембер, Саундс, 09/02/1991.
"Знаеш, готово е. Навистина е готово. Албумот (Recurring) беше снимен пред да се распадне групата, ние се согласивме дека се разидуваме и знаеш, тоа е тоа."
- ТВ интервју на Питер Кембер, Спринг 1991 година.
"На некој начин можеби беше подобро што групата се распадна. Не сум сигурен дали се што правевме водеше некаде."
- Питер Кембер – 2002 година.
"Дел од причината зашто се оформија Спиритуалзајд беше поради тоа што живите настапи на Спејсмен 3 станаа премногу предвидливи – предвидливи за мене, секако. Ние свиревме жестоки, хард кор ствари како ‘Revolution’. Не постоеше повисоко од високото, пониско од ниското. Се борев да вметнам некои помирни работи на сетовите."
- Џејсон Пирс- Вокс, април 1991 година.
"Пит отсекогаш уживаше да зборува за печатот, но сега и јас почнав да давам интервјуа бидејќи Пит повеќе не може да зборува за групата. Но, не сакам да се натпреварувам како кучка со кучка, сведувајќи се на тоа кој ќе вие погласно."
- Џејсон Пирс- Саундс 09/02/1991 година.
"И Пит и јас не прифаќаме многу музички совети. Едноставно си тераме по свое. Некои луѓе не можат да се справат со тоа. Се случувало личните композиции меѓусебно да ги размениме и да работиме на нив, но најпосле секој од нас знаеше што другиот сака. .. Сакав да се појавам на сцената повторно, но исто така имав песни кои не одговараа на албумот Recurring. Мислам, ако не се сложуваш доволно, нема смисла групата да постои. Тоа би било како мамење, колку само да се продаваат нештата. Можете да бидете страстни за музика, но ако не постои добра комуникација меѓу членовите на групата, нема смисла да се преминува преку тоа... Навистина не гледам никаков проблем ако го купите и мојот, и на Питер албумот.  Впрочем знаете, со комбинирање на двата албуми би добиле Спејсмен 3 албум."
- Џејсон Пирс – Саундс 09/02/1991.
"Пит е многу своеглав и тоа може да предизвика проблеми. Но, главниот проблем со Спејсмен беше отсуството на комуникација."
- Дејв Бетфорд (Фајр Рекордс) – Саундс 09/02/1991 година.
"Не верувам дека некој би можел веродостојно да објасни.Тие (Кембер и Пирс) беа многу блиски пријатели – ја основаа групата заедно, но музички и социјално се оттуѓија. Не постоеше особен инцидент – како кај многу други талентирани групи – само имаше многу несогласувања меѓу нив."
- Дејв Бетфорд (Фајр Рекордс) – Вокс, април 1991.
Активностите на членовите по распаѓањето на Спејсмен 3
Повеќето членови на Спејсмен 3 продолжиле да творат и снимаат заедно или во соло проекти. Питер Кембер имал соло кариера и издавал под псевдонимот Спектрум и Е.А.Р. , а исто така бил продуцент на МГМТ , Панда Бер , Дин енд Брита и Д'Флауерс оф Хел. Џејсон Пирс продолжил да биде водачот, креативната сила и единствениот постојан член на алтернативната група Спиритуалајзд која достигнала комерцијален успех. И Кембер и Пирс продолжиле во живо да изведувааат некои од песните на Спејсмен 3. (на пр. Transparent Radiation", "Revolution", "Suicide", "Set Me Free", "Che" and "Let Me Down Gently" [Kember]; and "Walkin' with Jesus", "Amen" and "Lord Can You Hear Me?" [Пирс]).
Во раните 1990-ти Вил Карутерс, Џони Меток и Марк Рефој заедно со Пирс ја формирале Спиритуалајзд. Карутерс ја напуштил групата по издавањето на првиот албум во 1992 година, а Рефој и Меток во 1994 година. Во тоа време Рефој бил водач на групата Слипстрим и со неа издал два албуми. Рефој свирел на гитара заедно со Пет Шоп Бојс за време на нивната турнеја во 2007 година. По заминувањето од Спиритуалајзд, Вил Карутерс направил пауза од музичката сцена. Подоцна работел со Кембер, снимил два соло албуми под името Фриловбејбис и бил на турнеја заедно со Брајан Џонстаун Масакр. Карутерс, Меток и Рефој исто така соработувале на заеднички проект. По заминувањето од Спејсмен 3 во 1988 година, Пит Бејн и Стјуарт Росвел (Роско) се приклучиле на групата Дарксајд која издала неколку албуми. По распаѓањето на Дарксајд, Бејн ја оформил Алпастон и го придружувал Кембер во некои од неговите соло проекти. Тие издале два албуми. Од 2010 тој е вокалист и гитарист на групата Д'Ургс. Стјуарт Росвел во 2004 издал соло албум, The Psychedelic Ubik.
Во раните 1990-ти, првиот тапанар на Спејсмен 3, Нати Брукер под псевонимот ‘Мистер Агли’, свирел тапани во гаражниот рок бенд Д'Гарантид Агли заедно со Гавин Висен. Тие издале два албуми. Брукер се погрижил за дизајнот на опаковката од Recurring и за дизајните на првите албуми на Спиритуалајзд.
Шанси за обединување и односот меѓу Кембер и Пирс
Во 2004 година Питер Кембер изјавил: "Го слушав Џејсон [Пирс] во живо на турнејата во Лос Анџелес... Му испратив ливче – понуда да се смириме, и мојот телефонски број и адреса - но ништо не се случи после тоа. Всушност, навистина би сакал повторно да работам заедно со него.“ " Во интервју од наредната година околу шансите за повторно обединување, Кембер изјавил: ”Обединувањето е чиста глупост.Реоформување е веќе нешто друго. Би сакал да мислам дека Џејсон би сакал да работиме повторно во иднина, но засега нема никаво навестување за тоа.”"
Во 2008 година Џејсон Пирс открил дека одбиле понуда да се обединат за настап на калифорнискиот фестивал Коучела. Тој изјавил:” Зошто би го сторил тоа? Јас би сакал да ја видам Битката на Ватерло кога таа се случувала, но тоа не значи дека би сакал да отидам и да седнам на некое бојно поле и да гледам како некој ја одигрува .“ Во 2009 година повторно се појавиле преговори за обединување на Спејсмен 3 со цел тие да настапат на Ол Туморол Партис Фестивал; сепак, Пирс ги негирал гласините велејќи “не сум заинтересиран” и додал: “Распаѓањето беше толку жолчно и мојот став за него (Кембер) не е променет. Не, јас сè уште не сум омекнал во врска со него”.
Во интервју од јуни 2011 година Кембер открил дека никаков контакт не се остварил помеѓу него и Пирс уште од 1990тата или 1991та година. Кембер изјавил: “Па јас пробав да исконтактирам со него, но тој никогаш не ми возврати. Му посакав се најубаво, но не добив одговор. Имам чувство дека и после се, никогаш ништо нема да се промени”. Тој додал дека и покрај тоа што е заинтересиран за повторно обединување, мисли дека реалните шанси за тоа да се случи се “нула”.
Делумно и неофицијално обединување се случило на 15ти јули, 2010 година на добротворната свирка-Обединување на Пријателите. Настанот кој бил организиран за поранешниот тапанар на Спејсмен 3, Нати Брукер (имал дијагностициран рак во последна фаза) се одржал во Хокстон Бар ен Грил во Лондон. Вил Карутерс за настанот изјавил: “Ова што го гледате е нешто најслично на обединување, верувајте ми.”" Учесниците биле Питер Кембер (клавијатури, гитара, вокал), Вил Карутерс (бас), Џони Меток (тапани), Марк Рефој (гитара), Џејсон Холт (гитарист кој настапувал на турнеи со Спектрум, групата на Кембер) и останати гости како Пет Фиш (вокал) и Кевин Шилдс (гитара) од Мај Блади Валентајн. Тие отсвиреле 45 минутен сет кој ги вбројувал песните 'Walkin' with Jesus', 'Revolution' и 'Suicide'. Џејсон Пирс бил поканет да учествува, но одбил.
Музичкиот стил и влијанијата кои ги имале врз него
Спејсмен 3 се одликувале со матен и искривен гитарски звук, испрекинати ефекти од тремоло и ва-ва педала, користење на моќни созвучја и едноставни рифови, хармонични дрон тонови, меки вокали и ретки, еднолични тапани. Првите снимки биле со тешки гитари, стуџовски звук и малку како лабав гаражен рок бенд (Стивен Ерлвајн, Олмјузик) додека подоцнежните дела претежно биле со посиромашен и помек звук во кој имало примена на повеќе технички трикови надополнети со органа од каде произлегол нивниот транс-неопсиходеличен белег (Стивен Ерлвајн, Олмјузик). Кембер го опишал тоа како “многу хипнотички и минимал; долж сите песни има дрон елементи”.
Спејсмен 3 биле приврзаници на мотото на Алан Вега - “минималното е максимално”. Овој минималистички музички пристап обично се претставувал преку повторување на едноставни рифови основани на продолжување само два или три созвучја или едноставно, користење само на едно созвучје. Кембер ја изјавил максимата: “Едно созвучје супер, две созвучја добро, три созвучја ок, четири созвучја просечно”.
Спејсмен 3 ја поддржувале фразата “Земајте дрога за да правите музика”. Кембер во интервјуа често изјавувал колку е важно рекреативното користење на дрогите за неговиот животен стил и творењето. Тој отворено говорел за различните дроги кои ги употребувал - канабис, ЛСД, магични печурки, МДМА, амфетамини и кокаин, како и за зависноста од хероин која ја имал претходно. Голем дел од музиката на Спејсмен 3 била под влијание на искуствата со дрога и чувствата кои ги предизвикува. Во една од листите на НМЕ, објавена во 2011 година, изданието Taking Drugs to Make Music to Take Drugs се наоѓало на 23тото од 50тте места на “најнаркоманските”албуми.
Кембер бил страстен собирач на плочи уште од својите 11 или 12 години; некои од првите плочи кои ги купил биле албумите на Д'Велвет Андерграунд. Пирс: “Кога имав 14 години го купив Raw Power, албумот на Д'Стуџис и цела година го слушав само тоа”.Првите постери за свирките на Спејсмен 3 неретко реферирале на влијанието од Д'Стуџис, Д'Велвет Андерграунд и Д'Ролинг Стоунс. Во 1988 година, Кембер изјавил “ Групите како Суисајд, ЕмСи5 ми се меѓу најомилените”. Пирс:”На почетокот ги слушавме ДСтуџис, потоа се појавија Суисајд, а после тоа почнавме да го слушаме Сан Ра и да ги собираме сите нивни влијанија”.
Спејсмен 3 биле "фанатично обземени од музика". Освен њујоршките прото-панкери - Д Велвет Андерграунд и Суисајд и детроитците - Д Стуџис и ЕмСи5, влијание врз нив извршиле и: американските психоделични рок групи од 60-тите (на пр. - Д Тртин Флор Елевејторс ), американските ]]гаражни рок групи]], британските групи од 60-тите, рокенролот (Бади Холи), сурф музиката (Д Бич Бојс) раната електронска музика како Силвер Еплс, Делија Дарбишир и Лори Андерсон, краутрокот, Д Ган Клаб, Д Кремпс, Тав Фалко Пантер Брнс, ранот блуз од Чикаго - Бо Дидли, Џон Ли Хукер, Мади Вотерс и Хаулин Вулф, раниот делта блуз, црковната музика и раните песни на Стејпл Сингерс, Отис Рединг, техниката на продуценти како Брајан Вилсон, Џо Мик и Фил Спектор како и авангарднот и слободен џез на Сан Ра и Џон Колтрејн. Спејсмен 3 снимиле и настапиле со голем број преработки од песни на други групи, особено на почетокот од нивната кариера и во нивната музика се забележува туѓото влијание. Во дел од тие уметници, музичаи и групи спаѓаат Д'Стуџис, ЕмСи5, Д'Тртин Флор Елевејторс, Роки Ериксон, Ред Краола, Глен Кембел, Велвет Андерграунд, Лу Рид, Суисајд, Бо Дидли, Д'Ролин Стоунс, Д'Трогс, Д'Јардбрдс и Д'Соник. Песната "Hey Man" (или "Amen") била направена врз основа на традиционална црковна песна. Песната "Come Down Easy" потекнува од стара традиционална блуз песна. Спејсмен 3 во живо извеле инструментална песна со ритамот на Бо Дидли која ја насловиле “Bo Diddley Jam". Песната "Suicide" јавно говори за влијанието на групата врз нив; кога оваа песна се изведувала во живо, обично се најавувала со зборовите “оваа песна ја посветуваме на Мартин Рев и Алан Вега од Суисајд”.
Кембер бил заинтересиран за дрон и секојдневните амбиентални звуци како оние што ги создаваат електричните сечила, машините за перење алишта, косалиците, авионите, машините и автомобилите.
Влијание
“Спејсмен 3 беа една од најреволуционерните, гитарски, британски групи”( Ијан Едномнд, Рекорд Колектор). Тие ја направиле “ една од најсуштинските, психоделични музики на сите времиња... и поставиле стандард кој влијаел на една генерација истовремено инспирирајќи безброј музички групи”( Џулијан Вулси, Рок Едишн). Пролетта 1991 година, кратко време по распадот на Спејсмен 3, Стивен Далтон ги опишува како “една од највлијателните андерграунд групи во последната деценија”.
Звукот и Стилот на Спејсмен 3 извршиле влијание на многу уметници од двете страни на Атлантикот меѓу кои се вбројуваат и групи од Шугејс сцената ( Мај Блади Валентајн, Чептрхаус, Слоудајв, Рајд, Сикс Бај Севен, Могваи, Бардо Понд, Д Флауерс оф Хел, Локгрув, Севен Персент Солушн, Луна, Винди енд Карл, Фајв Веј Мирор, Д Трд Ај Фондејшн, Американ Аналог Сет, Блек Маунтн,Флаинг Сосер Атак, Астероид Намбр 4, Д Брајан Џонстаун Масакр, Колорсаунд, Д Варлокс, Блек Ребел Моторсајкл Клаб, Д Икарус Лајн, Д Морнинг Афтер Грлс, Скарлинг и Вуден Шџипс. “Голем број групи би го сместилe албумот Playing with Fire (третиот албум на Спејсмен 3) на еднаква позиција (или на повисока) со претходните психоделични групи од 60-тите и 70-тите години”( Нед Раџет, ОлМјузик). Групата претставувала “пример за идната амбиент-дрон, спејс-рок генерација ”( Лора Хајтауер)
Во 1998 година, издавачката куќа Рокет Грл издала трибјут албум за Спејсмен 3. Албумот вклучувал преработки од бендовите: Могваи, Лоу, Бовери Електрик и Бардо Понд. Во албумот стоел натпис: “Има толку многу актуелни бендови кои црпат инспирација од Спејсмен 3 што сега е вистинско време да се искаже признание кон оваа потценувана група”. Во 2004 година, американскиот новинар Ерик Морс ја објавил биографијата на групата насловена “Spacemen 3 and the Birth of Spiritualized”.
Дискографија
Синглови
Студиски албуми
Албуми во живо
Компилации
Специјални изданија
Неофицијални изданија
Timesand
Timesand (се чита: Тајмсенд изведено од The Sands of Time) е прогресив/хеви метал музичка група од Македонија формирана во 2003 година.
Музиката може да се опише како премин помеѓу мелодичен хеви и прогресив метал (со прогресив и мелодичен дет металски гитарски рифови и структури во поновите песни и доминантна хармонија).
Текстовите се на англиски јазик и претежно се со тематика на живот, форми и облици на човековиот карактер, внатрешни војни и чувства.
Животопис
Бендот започна како мелодичен хеви метал бенд при крајот на 2002 година. Пред конечниот состав, бендот претрпе неколку измени со членовите и песнита, за Божо, Балтик, Ице и Гиго да го дефинираат идниот звук на бендот. Неколку месеци подоцна, Васко се придружува на бендот за да го комплетира составот.
Бендот започна со интензивни настапи на концерти и фестивали по државата и издаде демо ЦД Diary of Hate на почетокот на 2003 година. Дискот претежно беше самостојно дистрибуиран и со мала помош од страна на Terror Blast Distro. За брзо време дискот беше распродаден низ Македонија и исто така беше пратен на странски веб-магазини за критика. Diary Of Hate доби добри и позитивни критики од доста мрежни места и фанзини од странските и поранешните југословенски држави и вебзини како што се Metal Observer Webzine, Metal Maniacs Webzine , Silent Scream Zine , Butcherian Vibe Webine , единствената забелешка беше за не толку добриот квалитет на снименото ЦД.
Бендот доби лојални обожаватели уште од почетокот, презентираќи тотално различен метал стил не толку присутен на македонската сцена.
Поради проблеми со промовирање на дискот и присуствување на проби и концерти, Васко го напушта бендот помеѓу концертите во 2004. Бендот одржа 2-3 концерти без басист, пред да се приклучат уште два басисти кои исто така го напуштија бендот пред да воопшто настапат на сцена, поради други ангажмани со бендови или факултет.
Еден од поважните настапи е како предргупа за полскиот дет метал бенд Vader во Скопје 2004 година.
Бендот настапи на уште три концерти и одлучи дека треба да се прекине со свирење и да се започне со спремање на нов материјал и воедно да се најде постојан басист.
Компониран е доволно материјал за прв албум кој ќе го заокружи стариот материјал и се планира да се издаде кон крајот на 2010 година.
Diary Of Hate - Демо 2003
Песни
Членови на албумот
Бригела
Тој е еден од најстарите и најпостојани типови на слуга на италијанската комедија. Неговото име доаѓа од италијанскиот збор „briga“ – кавга. Тој е бивш селанец, како и Арлекин, од Бергамо, кој зборува на дијалект типичен за таа област. Работи како слуга и често краде и лаже. Носи платнена бела блуза, долги бели панталони, палто и бела шапка. Костумот му е опшиен со зелени рабови. На појасот носи црн каиш на кој се прикачени бодеж и кесе. Обувките му се од жолта кожа. Носи темна маска (вообичаено маслинесто зелено), со црни мустаќи и брада.
Способен за сè, дрзок со жените, фалбаџија кога нема од што да се плаши, Бригела може, благодарение на медениот јазик, музичкиот и танцов талент и на ретката умешност, да дава различни услуги. Тој нема аверзија кон никаква професија и станува, според потребите на пригодата, војник, судски службеник, слуга на џелат. Тој е меанџија, кој и покрај малите улоги, ги тера гледачите да ја разберат претставата. Тој е умен слуга, стројник, манипулира со своите господари.
Хиоски Санџак
Хиоски Санџак (Σαντζάκι Χίου; турски: Sancak-ı Sakız) ― отоманска административна единица од второ ниво (санџак или лива) со средиште на источниот егејски остров Хиос. Tурското име на санџакот, и воопшто на островот, потекнува од најпрепознатливиот производ на островот, смолата мастика наречена сакизи на турски.
Историја
Посед на џеновската чета маона од 1346 година, Хиос (и неговите придружни островчиња Псара и Инусес) биле освоени без отпор од Отоманската Империја во 1566 година, како надомест за неуспехот да биде заземена Малта претходната година, и припоена како санџак на Архипелашкиот Пашалак.
Со исклучок на фиренцскиот нападот во 1599 година, кратката окупација од страна на Венецијанците во 1694-1695 година за време на Морејската војна и руските активности во областа за време на Руско-турската војна од 1768-1774 година, островот остана мирна покраина до избувнувањето на Грчката војна за независност. Во тоа време, неговата улога како главно трговско средиште и главна точка на извоз на анадолски стоки (улога што ја имал сè до воздигнувањето на пристанишниот град Смирна во 17 век), како и неговото уникатно производство на смолата мастика (што беше многу ценето од дамите од харемот на султанот), му обезбедило голем просперитет. Населението на островот било претежно православни Грци, со неколку католици со потекло од Џенова, чија моќ била многу намалена по венецијанската окупација; турското присуство било ограничено на гувернерот и неговите администратори, како и гарнизон од околу. 2.000 војници.
Хиос бил уништен во озлогласениот масакр на Хиос во 1822 година, кога османлиските сили го вратиле островот, кој се приклучил на грчкиот бунт против Империјата, и заклале или продале во ропство околу половина од неговите 80.000 жители. Како и да е, островот закрепнал мал дел од својот поранешен просперитет и задржал голема автономија по завршувањето на Грчката војна за независност, сè додека османлиските административни реформи од 1866 година не го преобразиле во пообична покраина во рамките на Архипелашкиот Вилает. Помеѓу 1880 и 1887 година, Хиос дури служел како главен град на Архипелашкиот Вилаетот.
Во 1912 година, Хиоскиот Санџак ги опфатил казите на самиот Хиос (Сакиз), Калимнос (Килимли), Лерос (Илериоз) и Икарија (Ахикерја). Последните, најсеверните острови од Додеканезите, биле заземени од Италијанците во летото 1912 година за време на Османлиско-италијанската војна, додека самиот Хиос бил заземен од Грците во ноември 1912 година, за време на Првата балканска војна.
Австромарксизам
Австромарксизмот е варијација на марксизмот што ја застапуваше Социјалдемократската работничка партија на Австрија во текот на последните декади на Австроунгарската монархија и на Австриската прва република (1918-1934). Австромарксистите беа леви социјалисти, односно демократски социјалисти и го претставуваа центарот во социјалистичкото движење помеѓу социјалдемократите десно од нив и комунистите лево од нив. Кога комунистите ја основаа Третата интернационала, а социјалдемократите ја обновија Втората интернационала, австромарксистите ја оформија Виенската унија (попозната како Втора и пол Интернационала) чија основна цел беше обединување на разединетото социјалистичко движење. Пред сè поради непопустливоста на комунистите, австромарксистите не успеаја во своите намери и во 1923 се приклучија кон социјалдемократската интернационала.
Водечки претставници на австромарксизмот беа: Виктор Адлер, Ото Бауер, Карл Ренер и Макс Адлер.
Принц од Велс
Принцот од Велс ( Tywysog Cymru) била титула доделувана на принцови родени во Велс од 12 век па наваму; терминот ја замени употребата на зборот крал. Еден од последните велшки принцови, Ливелин ап Грифид, бил убиен во битка во 1282 година од страна на Едвард I, кралот на Англија, чиј син Едвард (роден во замокот Карнарфон во 1284) бил прогласен за прв англиски принц од Велс во 1301 година.
Тековниот принц од Велс кој е најдолго на оваа позиција принцот Чарлс, најстариот син на Елизабета II. Сопругата на принцот од Велс има право на титулата принцеза од Велс. Сопругата на принцот Чарлс, Дијана, ја користела таа титула, но неговата втора сопруга Камила, ја користи само титулата војвотката од Корнвол (или на Ротсеј, кога е во Шкотска ), бидејќи другата титула станала многу популарна и поврзана со Дијана.
Улоги и одговорности
Принцот од Велс е наследник на монархот на Обединетото Кралство. Нема формална улога или одговорност дадена од страна на Парламентот или на друг начин според закон или обичај, како претстолонаследник или како принц од Велс.